cyanic-selkie/wikianc huggingface dataset:
Sultan Idris Murshidul Azzam Shah ibni al-Marhum Raja Bendahara Alang Iskandar
Gelaran, darjah dan penghormatan
Baginda digelar secara rasmi sebagai:
Ahli kaum kerabat
Baginda memiliki 7 raja permaisuri dan telah dikurniakan 19 orang paduka putera dan 17 orang paduka puteri.
Jasad tegar
Jasad tegar adalah istilah yang sering digunakan dalam fizik untuk menyatakan suatu benda yang tidak akan berubah bentuknya setelah diberikan suatu daya pada benda itu. Pada sebuah jasad tegar, setiap titik harus selalu berada pada jarak yang sama dengan titik-titik lainya.
Winterwerb
merupakan sebuah kawasan perbandaran terletak di daerah Rhein-Lahn-Kreis, Rhineland-Palatinate, Jerman.
Sekolah Kebangsaan Lumat
Pada 2009, Sekolah Kebangsaan Lumat memiliki 64 pelajar lelaki dan 61 pelajar perempuan, menjadikan jumlah keseluruhan murid seramai 125 orang. Ia mempunyai seramai 17 orang guru.2009
Hatshepsut
Hatshepsut (kadang-kala dieja Hatchepsut yang bermaksud Wanita Bangsawan Terulung) adalah firaun kelima dari Dinasti ke-18 di Mesir purba. Para Egiptologi umumnya menganggap baginda sebagai salah seorang firaun perempuan yang paling berjaya di Mesir, yang memerintah lebih lama daripada pemerintah perempuan manapun dalam sesebuah dinasti asal.
Hatshepsut dipercayai pernah memerintah sebagai salah seorang pemerintah dari sekitar 1479 hingga 1458 SM (Tahun ke-7 hingga ke-21 Thutmose III). Baginda dianggap sebagai permaisuri yang paling awal memerintah oleh itu baginda dikenali di dalam sejarah mesir purba dan juga yang kedua diketahui menaiki takhta sebagai "Raja Mesir Hulu dan Hilir" setelah Permaisuri Sobekneferu dari Dinasti ke-12.
Pada 27 Jun 2007, sebuah mumia dalam makam KV60 di Lembah Raja-raja dikenalpasti sebagai Hatshepsut.
Dalam budaya popular
Ketika gerakan feminis menjadi kukuh, tokoh-tokoh perempuan zaman dahulu dicari dan kejayaan mereka semakin diwar-warkan. Hatshepsut berubah dari pemimpin Mesir yang paling tak dikenali pada awal abad ke-20 menjadi tokoh paling terkenal dari negara itu pada akhir abad tersebut. Banyak biografi seperti Hatshepsut oleh Evelyn Wells meromantikkan baginda sebagai perempuan yang cantik dan pasifis — "perempuan besar pertama dalam Sejarah". Hal ini cukup berlawanan dengan pandangan abad ke-19 tentang Hatshepsut yang melakarkannya sebagai ibu tiri yang kejam, yang merebut takhta dari Thutmose III.
Novel Mara, Daughter of the Nile oleh Eloise Jarvis McGraw, mempertahankan pandangan tentang ibu tiri yang kejam dengan menempatkan Hatshepsut sebagai watak utama cerita tersebut. Plotnya berkisarkan Mara, seorang budak perempuan, dan sejumlah bangsawan untuk menggulingkan Hatshepsut dan mengangkat pewaris yang "sah", Thutmose III, sebagai Firaun. Mereka mempersalahkan baginda kerana projek pembangunan Hatshepsut menjadi penyebab kemiskinan negara Mesir. Baginda juga digambarkan telah menahan Thutmose III sebagai tawanan di lingkungan tembok istana.
Pada 1960, sebuah lingkaran utama asteroid yang ditemui oleh Cornelis Johannes van Houten, Ingrid van Houten-Groeneveld dan Tom Gehrels dinamakan 2436 Hatshepsut sempena menghormati baginda. Ada teori popular yang menyatakan bahawa Hatshepsut adalah puteri yang menemui Musa ketika hanyut sungai Nil, namun teori ini dibantah oleh para Egiptologi dan ahli kitab.
Hatshepsut juga muncul dalam plot Illinois Jane and the Pyramid of Peril, sebuah sandiwara lucu oleh T. James Belich (Colorado Tolston). Baginda dilakarkan menemui ramuan lanjut usia. Dalam cerita ini, kehilangan Hatshepsut digambarkan sebagai keabadian baginda, walaupun baginda tidak muncul secara langsung dalam sandiwara ini.
Pakar humor Amerika, Will Cuppy, menulis sebuah esei tentang Hatshepsut yang diterbitkan setelah kematiannya dalam buku The Decline and Fall of Practically Everybody. Tentang salah satu tulisan baginda di dinding, beliau menulis,
"Tentang penampilan Hatshepsut pada suatu tahap kerjayanya, kita berhutang kepada salah satu tulisan dinding. Di situ dikatakan bahawa 'memandangnya jauh lebih cantik dari apa-apapun, kemolekannya dan bentuk tubuhnya sungguh bagaikan seorang dewi.' Sebahagian menganggap aneh bahawa seorang Firaun perempuan ternyata begitu berani, dalam usia 50-an seperti Hatshepsut. Sama sekali tidak. Baginda cuma mengatakan bagaimana keadaannya sekitar 35 tahun sebelumnya, sebelum baginda mengahwini Thutmose II dan kemudian mengerjakan Thutmose III. 'Baginda adalah seorang puteri, cantik dan memekar,' demikian dikatakan dalam hieroglif, dan kita tidak mempunyai alasan untuk meragukannya. Memang, tidak ada salahnya menceritakan kepada dunia bagaimana rupa seseorang pada 1514 SM."
Dalam permainan komputer Civilization IV, baginda digambarkan sebagai pemimpin Mesir yang menggantikan Cleopatra VII dari Civilization III.
Mukim 1, Daerah Seberang Perai Tengah
Mukim 1 merupakan sebuah mukim yang terletak di bawah pentadbiran Daerah Seberang Perai Utara, Pulau Pinang iaitu sebuah negeri dalam Malaysia. Seberang Perai Utara mempunyai 21 buah mukim dan dua buah bandar.
Lapangan Terbang Ingende
Lapangan Terbang Ingende terletak pada kedudukan latitude N00* 15.0000', longtitude E18* 56.0000' pada ketinggian 380.09 meter dari aras laut..
Skala Shindo
thumb|325x325px|Skala Shindo digunakan pada peta yang menggambarkan kekuatan [[Gempa bumi dan tsunami Tōhoku 2011|gempa bumi Tohoku pada 2011]] Skala Shindo (Bahasa Jepun: 震度, "darjat goncangan" nama rasmi: 気象庁震度階級, Kishouchou Shindo Kaikyuu "skala intensiti seismik Agensi Meteorologi Jepun") merupakan sebuah skala intensiti gempa bumi yang digunakan di Jepun dan Taiwan. Skala ini mengukur darjat goncangan yang berlaku di permukaan bumi dan bukannya tenaga yang dilepaskan oleh gempa bumi seperti dalam skala Richter.
Perkhidmatan Perisikan Rahsia
Perkhidmatan Perisikan Rahsia (Secret Intelligence Service atau SIS) bertanggungjawab membekalkan maklumat perisikan asing kepada Kerajaan British. SIS lebih dikenali dengan nama lamanya MI6. Agensi perisikan ini berada di bawah arahan Jawatankuasa Perisikan Bersama (Joint Intelligence Committee atau JIC) bersama-sama dengan Perkhidmatan Sekuriti (MI5), Ibu Pejabat Komunikasi Kerajaan (GCHQ) dan Staf Perisikan Pertahanan (DIS).
Topliţa, Hunedoara
Topliţa merupakan sebuah komun yang terletak di wilayah Hunedoara, Romania.
Perkhidmatan Perisikan Rahsia
SIS dipanggil oleh masyarakat dalaman perkhidmatan awam sebagai Box 850 sempena nombor pejabat pos MI6 yang lama. Kewujudannya tidak diperakui secara rasmi kepada umum sehingga tahun 1994. Ibu pejabatnya, sejak tahun 1995 terletak di Vauxhall Cross di sungai Thames.
Saint-Étienne-aux-Clos
Saint-Étienne-aux-Clos ialah komun di jabatan Corrèze di tengah Perancis.
Kampung Besar, Tasek Gelugor
Kampung Besar merupakan sebuah kampung yang terletak di Tasek Gelugor, dalam negeri Pulau Pinang, iaitu sebuah negeri di Malaysia.
Poskod
Poskod yang digunakan di Kampung Besar, Tasek Gelugor, Pulau Pinang adalah 13300.
Saint-Étienne-la-Geneste
Saint-Étienne-la-Geneste ialah komun di jabatan Corrèze di tengah Perancis.
Riang Gede
Riang Gede merupakan sebuah desa/kelurahan yang terletak dalam (daerah) kecamatan Penebel, Kabupaten Tabanan, Wilayah Bali, Indonesia.
Poskod
Poskod yang digunakan di Riang Gede adalah 82152. Terdapat 18 buah desa/kelurahan di dalam daerah kecamatan Penebel.
Mukim 2, Daerah Seberang Perai Tengah
Mukim 2 merupakan pecahan kawasan pentadbiran bagi negeri Pulau Pinang.
Pentadbiran
Mukim 2 merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Seberang Perai Tengah.
Tanjong Malim
Bandar Tanjong Malim terletak di selatan negeri Perak, berhampiran dengan sempadan negeri Selangor. Ia terletak kira-kira 70 km di utara Kuala Lumpur.
Tanjong Malim terletak betul-betul di sebelah utara Sungai Bernam. Sungai Bernam menjadi garis sempadan antara negeri Perak dan Selangor. Dalam peta, Ulu Bernam dan Tanjong Malim hampir pada titik koordinat yang sama. Tanjong Malim terletak di laluan utama yang menghubungkan Ipoh dan kuala Lumpur sekiranya tidak menggunakan lebuh raya.
Tempat yang berhampiran dengan Tanjong Malim ialah Ulu Bernam, Kalumpang, Ketoyong, Behrang, Behrang Ulu, Kampung Kelawar dan Slim River.
Muka bumi
Gunung yang tertinggi ialah Gunung Liang Timur (1933 m) yang terletak di sebelah timur Tanjong Malim.
Keistimewaan
Tanjong Malim terkenal kerana adanya Universiti Pendidikan Sultan Idris (UPSI), dulu Maktab Perguruan Sultan Idris.
Tanjong Malim juga terkenal sebagai tempat persinggahan bas-bas ekspres yang mengikut jalan lama, sebelum wujudnya Lebuhraya Utara-Selatan. Selepas terbinanya lebuh raya, bandar Tanjong Malim hampir ditinggalkan. Di sini terdapat gerai kuih Pau atau Pau Tanjong Malim yang sangat enak.
Tanjong Malim sekarang lebih dikenali apabila kerajaan negeri Perak telah memulakan rancangan untuk membangunkan bandar baru iaitu Bandar Behrang 2020 dan Bandar raya Proton
Sejarah
Tanjong Malim merupakan sebuah pekan kecil di sebelah utara Sungai Bernam yang menjadi garis sempadan antara negeri Perak dan Selangor. Tanjong Malim mula diisytihar sebagai pekan pada 1876 oleh Tuan List iaitu wakil Residen Inggeris di Teluk Kuwaili, Selangor dan Raja Itam bin Raja Onus, Penghulu Sabak Bernam, Pada 1880-an, Tuan List dan Raja Itam mudik ke Tanjong Jambu dan mendapati ramai orang belajar agama di madrasah yang terdiri daripada orang-orang alim. Justeru, bellau menamakan tempat ini Tanjong Muallim yang kemudiannya disebut Tanjong Malim. Di mana, Tanjung berasal dari bentuk tanjung di ulu Sungai Bernam. Malim pula berasal dari kata "muallim" yang bermaksud orang yang sangat berilmu.
Pada 19 September 1903, rangkaian kereta api telah dibina antara Perai di Seberang Perai melalui Tapah Road ,Tanjong Malim dan Kuala Kubu terus ke Seremban sepanjang 450 km.
Pada 1922, Maktab Perguruan Tanjung Malim ditubuhkan oleh British atas desakan Sultan Idris. Maktab ini dibiayai oleh Kerajaan Negeri-Negeri Melayu Bersekutu dan Kerajaan Negeri-Negeri Selat menggantikan Maktab Perguruan Melaka dan Maktab Perguruan Matang, Taiping, Perak yang ditutup. Ketua Setiausaha Negeri-negeri Melayu Bersekutu, Sir George Maxwell telah merasmikan maktab ini dan pengetua pertamanya ialah O.T Dussek.
Ketika bah besar tahun 1926, Tanjong Malim digenangi air banjir tiga hari tiga malam, menimbulkan kesusahan kepada penduduk di situ. Pada 1971, Tanjong Malim sekali lagi dilanda banjir yang teruk melibatkan pekan Tanjong Malim dan kawasan sekitarnya.
Pada 25 Ogos 1957, seramai 2000 penduduk Tanjong Malim menyertai gerakan menentang komunis kerana hutan Tanjong Malim dan Sungai Bil serta hulu Sungai Bernam menjadi kubu pengganas komunis. 2000 orang ini memasuki hutan belantara dan menyeru 5 orang pengganas komunis yang masih aktif agar menyerah diri. Kapal terbang turut digunakan, menggunakan pembesar suara agar pengganas komunis menyerah diri. Kawasan tinjauan sehingga 4 batu radius selama 4 jam sejak jam 9.00 pagi. Mereka termasuklah Jawatankuasa Rakyat Setia Tanjung Malim. Tentera dari Batalion ke-5 Askar Melayu serta 13 unit Pasukan Polis Persekutuan serta tentera udara turut membantu dan menjaga keselamatan.
Pada 22 Disember 1958, Sekolah Menengah Melayu Tanjung Malim dinamakan sebagai Sekolah Menengah Kebangsaan Dato Abdul Razak sempena nama Timbalan Perdana Menteri Malaysia,Tun Abdul Razak Hussein. Menteri Pelajaran, Encik Mohd Khir Johari datang merasmikan bangunan baru sekolah, dengan kos RM1.5 juta. Pembinaan ini selaras dengan Penyata Razak 1956.
Plaza Tol pertama di Malaysia terletak di jalan besar antara Slim River ke Tanjong Malim dibuka pada 1964. Jalan dua hala sepanjang 20 km ini dinamakan 'Lebuh raya Tanjung Malim-Slim River'. Jalan besar ini dikenakan tol, sebelum Lebuhraya Utara-Selatan (PLUS). Plus mula dibina pada 1988 dan siap pada 1994. Sistem jalan raya bertol ini yang pertama di Asia.
Pada 1996, landasan kereta api berkembar antara Rawang - Ipoh diluluskan. Tanjong Malim dan Serendah turut menikmati kemudahan ini. Menteri Pengangkutan Datuk Seri Dr Ling Liong Sik memaklumkan bahawa projek ini seperti di Jepun dan Itali. Kelajuan maksimum kereta api ini ialah 250 kilometer/jam untuk jalan lurus dan 120 kilometer/jam untuk laluan selekoh.
Bentō
thumb|Bentō dengan lauk ikan salmon Bentō (弁当 atau べんとう) atau o-bentō adalah istilah bahasa Jepun untuk makanan bekal berupa nasi dan lauk-pauk dalam bungkusan praktikal yang boleh dibawa dan dimakan di tempat lain. Seperti nasi bungkus, bentō boleh dimakan sebagai makanan tengah hari, makan malam, atau bekal perkelahan.
Bentō biasanya dibungkus untuk satu orang, walaupun dalam erti yang luas boleh bermaksud makanan bekal untuk sekumpulan atau sekeluarga. Bento dibeli atau disiapkan sendiri di rumah. Ketika dibeli, bentō sudah dilengkapi dengan penyepit pakai buang serta penyedap rasa yang disesuaikan dengan lauk, seperti kicap atau sos dalam paket mini.
Ciri khas bentō adalah susunan jenis lauk dan warna agar sedap dipandang serta mengundang selera. Bungkusan bento selalu mempunyai tutup, dan bekas bentō boleh berupa kotak segi empat plastik, kotak roti, atau kotak kayu yang diperbuat daripada tangan yang dilicinkan. Suri rumah di Jepun dianggap perlu pandai menyiapkan bentō, walaupun bentō boleh dibeli di mana-mana saja.
Sejarah
Pada akhir zaman Kamakura, orang Jepun mula mengenali makanan praktikal berupa nasi yang ditanak dan dikeringkan. Makanan ini disebut Hoshi-ii (nasi kering) dan dibawa di dalam beg kecil. Hoshi-ii boleh dimakan begitu saja, atau direbus di dalam air sebelum dimakan. Pada zaman Azuchi Momoyama (1568 - 1600), orang sudah mula suka makan di luar, dan kotak kayu yang dilicinkan digunakan sebagai bekas membawa makanan. Bentō mulai dikenali sebagai makanan praktikal ketika hanami atau upacara minum teh.
Pada zaman Edo (1603 - 1867), kebudayaan bentō semakin meluas di kalangan rakyat kebanyakan. Orang yang bermmusafir atau bercuti membawa makanan praktikal yang disebut Koshibentō (bentō di pinggang). Isinya adalah beberapa onigiri yang dibungkus daun buluh, atau nasi di dalam kemasan kotak beranyam dari buluh yang diikatkan di pinggang. Salah satu jenis bentō yang disebut Makunouchi bentō popular di kalangan rakyat yang menonton pertunjukan noh dan kabuki. Bentō dimakan sewaktu pergantian layar panggung (maku) sehingga dinamakan Makunouchi bentō. Pada zaman Edo, cara memasak, membungkus, dan menyiapkan bentō untuk hanami dan hinamatsuri sudah diterbitkan dalam buku resepi masakan.
Penjualan paket nasi yang disebut Ekiben (駅弁) dimulakan sejak zaman Meiji. Ekiben adalah untuk dinikmati di atas kereta, dan sering merupakan hidangan khas dari daerah tempat stesen kereta api tersebut berada. Stesen KA Utsunomiya (Wilayah Ibaraki) merupakan salah satu stesen yang mendakwa mereka sebagai penjual ekiben yang pertama. Pada 16 Julai 1885, di Stesen KA Utsunomiya dijual ekiben berupa dua buah onigiri berisi umeboshi dan potongan lobak masin (takuan) dengan pembungkus daun buluh. Bekal bentō yang dibawa murid dan guru juga mula popular pada zaman Meiji. Sebaik sahaja pembelajaran selesai pada petang hari, bento dinikmati memandangkan sekolah-sekolah belum memiliki dapur dan kafetaria yang menyediakan makanan. Selain bentō berisi nasi, penjual bentō juga mulai menyediakan bentō ala Eropah berisi sandwich.
Pada zaman Taisho (1912 - 1926), perbezaan kaya-miskin yang ketara selepas Perang Dunia I menimbulkan gerakan sosial untuk menghentikan kebiasaan membawa bentō ke sekolah. Bentō dituduh sebagai penunjuk kekayaan bagi anak orang berada yang mampu membawa nasi ke sekolah.
Pada awal zaman Showa, kotak dari aluminium untuk membawa bento sangat digemari orang Jepun dan merupakan barangan mewah. Selepas Perang Dunia II, tradisi membawa bentō secara berangsur-angsur hilang selari dengan semakin banyaknya sekolah yang menyediakan juadah makan siang.
Bentō kembali popular pada tahun 1980-an setelah kemasan kotak plastik polisterin pakai buang diperkenalkan, begitu juga ketuhar gelombang mikro, dan semakin meluasnya kedai 24 jam. Sementara itu, bentō buatan rumah kembali digemari, dan tradisi membawa bentō dari rumah hidup kembali. Keahlian menyiapkan bentō untuk anak-anak merupakan kebanggaan tersendiri bagi suri rumahtangga. Lauk seperti sosej dan nori dipotong-potong atau digunting untuk dijadikan hiasan, seperti daun, bunga, binatang, hingga watak anime.
Jenis-jenis
thumb|Shōkadō bentō
Gerakan Putih
Gerakan Putih (Rusia: Бѣлое движенiе/Белое движение, tr. Beloye dvizheniye) dan tenteranya, Tentera Putih (Бѣлая Армiя/Белая Армия, Belaya Armiya) - dikenali sebagai Pengawal Putih (Бѣлая Гвардiя/Белая Гвардия, Belaya Gvardiya) atau Si Putih (Белые and белогвардейцы, "White Guardsmen") adalah satu pergabungan tentera Anti-Komunisme.
Pergerakan ini terdiri dari satu kuasa-kuasa politik-tentera Rusia yang berjuang Bolshevik "Merah" semasa bekas Empayar Rusia selepas Revolusi Oktober, dan kemudian menentang Tentera Merah lanjutan dari Perang Saudara Rusia (1917-1923).
Lapangan Terbang Inongo
Lapangan Terbang Inongo adalah sebuah lapangan terbang yang terletak di bandar Inongo, Kongo (DRC).
Lapangan Terbang Inongo terletak pada kedudukan latitude S01* 57.0000', longtitude E18* 17.0000' pada ketinggian 316.99 meter dari aras laut..
Mukim 3, Daerah Seberang Perai Tengah
Mukim 3 merupakan pecahan kawasan pentadbiran bagi negeri Pulau Pinang.
Pulau Pinang dibahagikan kepada beberapa buah daerah dan setiap daerah dibahagikan kepada beberapa mukim (subdaerah/subdistrict).
Pentadbiran
Mukim 3 merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Seberang Perai Tengah.
Kosbarmak
Kosbarmak merupakan sebuah kampung yang terletak di kawasan Wilayah Aktobe di barat Kazakhstan.
Kampung Deka
Kampung Deka merupakan sebuah kampung yang terletak di Padang Serai, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Deka, Padang Serai, Kedah adalah 09400.
Masjid Kul Sharif
Masjid Qolşärif (, juga disebut Qol Sharif, Kol Sharif, Qol Sherif melalui Колшәриф мәчете dan Kul Sharif melalui мечеть Кул-Шариф) yang terletak di Kazan, Republik Tatarstan ialah masjid terbesar di Rusia, dan Eropah.
Sebenarnya, masjid ini dibangun di Kremlin Kazan pada abad ke-16. Ia dinamakan bersempena Imam Qolşärif yang bekerja di situ. Qolsharif meninggal dunia bersama-sama ramai pelajarnya ketika mempertahankan Kazan dari pendudukan Rusia tahun 1552. Diketahui bahawa bangunan ini memiliki menara, dalam bentuk kupola dan tenda. Bentuknya tradisional untuk Bulgaria Volga, meskipun unsur Renaissance awal dan seni bina Uthmaniyah juga digunakan. Pada tahun 1552, semasa serangan Ivan IV ke Kazan masjid ini dihancurkan oleh Rusia.
Beberapa negara ikut menyumbang dalam pembangunan masjid Qolsharif, terutama Arab Saudi dan Emiriah Arab Bersatu. Qolsharif dianggap sebagai salah satu simbol terpenting dari keinginan Tatar untuk merdeka dan bebas.
Hari ini fungsi utama masjid tersebut menjadi Muzium Islam. Pada waktu yang sama selama hari raya Islam ribuan orang berkumpul di sana untuk menunaikan ibadah solat.
Sekolah Kebangsaan Ladang-Lumadan
Sekolah Kebangsaan Ladang-Lumadan atau nama ringkasnya SK Ladang-Lumadan, merupakan sebuah Sekolah kebangsaan yang terletak di Peti Surat 394.
Pada 2009, Sekolah Kebangsaan Ladang-Lumadan memiliki 92 pelajar lelaki dan 80 pelajar perempuan, menjadikan jumlah keseluruhan murid seramai 172 orang. Ia mempunyai seramai 17 orang guru.2009
Lapangan Terbang Ishasha
Lapangan Terbang Ishasha terletak pada kedudukan latitude S00* 45.0000', longtitude E29* 38.0000' pada ketinggian 1164.34 meter dari aras laut..
Gangnam Style
"Gangnam Style" (강남스타일, ) ialah sebuah lagu pop Korea 2012 yang didendangkan oleh rapper dari Korea Selatan, PSY. Lagu ini dipuji kerana lawaknya, iramanya yang menarik serta tarian PSY yang lain daripada yang lain. Lagu ini diterbitkan pada 15 Julai 2012, apabila ia menduduki tangga teratas Carta Gaon. Video muziknya telah ditonton lebih 884 juta kali, menjadikannya video K-pop yang paling banyak ditonton di YouTube.
Latar belakang
"Gangnam Style" merupakan ungkapan kata basahan dalam bahasa Korea yang memaksudkan gaya hidup serba mewah yang dikaitkan dengan daerah Gangnam, sebuah kawasan kaya-raya di Seoul, di mana masyarakatnya serba trendy, hip dan mempamerkan "kelas" yang tertentu. Istilah ini disenaraikan dalam senarai kosa kata mingguan majalah Time sebagai "kelakuan yang dikaitkan dengan gaya hidup yang serba mewah di daerah Gangnam, Seoul". Dalam temubual bersama CNN, PSY membandingkan Gangnam dengan Beverly Hills, California.
""Gangnam ialah sebuah wilayah di Seoul, Korea. Saya menyifatkannya sebagai berbudi bahasa pada waktu siang, tetapi bertukar liar pada waktu malam. Saya membandingkan kaum wanita dengan wilayah ini — berbudi bahasa pada waktu siang, berkelakuan liar pada waktu malam — jadi menurut seni katanya, sayalah lelaki yang sesuai untuk wanita sedemikian," kata Psy."
Lagu ini adalah mengenai "teman wanita terbaik yang tahu bila hendak beradab sopan dan bila hendak berkelakuan liar." Baris ulang lagu ini, "오빤 강남 스타일 (Oppan Gangnam seutail)" diterjemahkan sebagai "Abang Gangnam Style", iaitu diri Psy sendiri; "oppa" merupakan perkataan dalam bahasa Korea yang digunakan oleh kaum perempuan untuk memanggil abang atau teman lelaki yang lebih tua daripada mereka.
Lagu ini merupakan satira ke atas budaya penggunaan lagak di Korea Selatan; satira ini agak berlainan dalam muzik Korea Selatan, terutamanya genra K-Pop yang terkenal dengan pop bubblegumnya. South Korea mencatat takat peggunaan lagak yang agak tinggi. Hutang kad kredit negara ini mencapai 155% pendapatan boleh gunanya, dan hutang sedemikian digalakkan oleh kerajaan untuk mendorong pertumbuhan ekonomi. Salah satu contoh penggunaan lagak yang paling ketara ialah kopi yang mahal. Kaum wanita yang dikenali sebagai Doenjangnyeo membelanjakan duit yang banyak untuk membeli kopi yang mahal sambil berpuas hati dengan hidangan ramen yang murah. Oleh itulah, Psy menyoroti amalan minum kopi dalam lagunya ini.
Seni katanya ditulis oleh PSY, muziknya digubah oleh Psy dan Yoo Gun-hyung, dan disusun oleh Yoo Gun-hyung, iaitu seorang penerbit muzik terkenal di Korea Selatan yang pernah bekerja bersama Psy sebelum ini. Dalam bidang K-Pop, tidak ramai artis yang menulis lagunya sendiri atau mengkoreograf video sendirinya seperti Psy.
Video muzik
Video muzik "Gangnam Style" memaparkan Psy yang membuat tarian ala menunggang kuda yang lucu di lokasi-lokasi yang tidak disangka-sangka di sekitar Daerah Gangnam, seperti kelas yoga luar bangunan dan takung mandi panas. Ia menampilkan "persendaan kepada imej Gangnam" oleh "Psy yang bukan orang Gangnam"; lawak ini pasti difahami oleh sesiapa yang mengenali budaya Korea.
Dalam K-Pop, adalah satu kebiasaan untuk menampilkan selebriti undangan dalam video muzik, seperti babak tarian dalam lif dan tempat letak kereta. Antara mereka yang muncul dalam video ini ialah:
Video muzik ini menunjukkan Psy menari di pelbagai lokasi di Gangnam. Walaupun ditampilkannya sepuluh lebih lokasi, namun hanya dua babak yang betul-betul dirakam di daerah Gangnam. Babak sauna, lif, bilik mandi dan lain-lain dirakam di tempat-tempat lain seperti Wilayah Gyeonggi atau Incheon. Psy kelihatan telah mengunjungi semua lambang stereotaip kekayaan di Korea Selatan sebelum kamera itu menunjukkan bahawa beliau berada di suatu tempat yang tidak berapa istimewa; contohnya, yang kelihatan sebagai pantai mewah sebenarnya kotak pasir di padang main.
Keluaran
Apabila "Gangnam Style" mula-mula dikeluarkan pada 15 Julai 2012, ia hanya dikenali oleh peminat K-Pop, khususnya yang meminati keluaran label rakaman Psy, iaitu agensi pengurusan YG Entertainment. PSY memberitahu Agensi Berita Yonhap bahawa beliau pada asalnya "tidak membuat videonya ini untuk tontonan luar negara...Selama ini, video ini untuk peminat tempatan." Walau apapun, para peminat K-Pop terus mengeposkan video tersebut di rangkaian sosial seperti Facebook dan Twitter dan tidak lama kemudian, ia mencuri perhatian para pengguna Internet yang bukan peminat K-Pop. Dalam masa yang singkat, para selebriti antarabangsa turut mengongsikan video ini bersama peminat-peminat mereka.
Kira-kira sebulan selepas keluarannya, pada 17 Ogos, "Gangnam Style" menduduki kedudukan teratas di rancangan TV muzik Korea, Music Bank di KBS 2TV.
Pada awal Ogos 2012, media antarabangsa mula memberikan perhatian kepada "Gangnam Style", maka lagu ini menjadi lagu sukaramai seluruh dunia. Pada 4 Ogos, wartawan Deborah Netburn untuk The Los Angeles Times menulis bahwa "Gangnam Style" "tidak boleh dihalang" dan sedang "menakluki dunia". Pada minggu terakhir Ogos, Billboard Magazine melaporkan bahawa PSY naik lapan tangga di carta mingguan Billboard Social 50 untuk membolot tangga teratas selama tiga minggu. Pada 15 September, "Gangnam Style" menjadi lagu K-pop pertama yang menduduki tangga #1 di carta iTunes. Pada 17 September, lagu ini dicalonkan untuk anugerah Video Terbaik di 2012 MTV Europe Music Awards yang bakal diadakan di Frankfurt, Jerman.
Gunung Bunder 2
Gunung Bunder 2 merupakan sebuah desa yang terletak dalam (daerah) kecamatan Pamijahan, Kabupaten Bogor, Provinsi Jawa Barat, Indonesia.
Poskod
Poskod yang digunakan di Gunung Bunder 2 adalah 16810. Terdapat buah desa di dalam daerah kecamatan Pamijahan.
Pautan luar
Gunung Bunder 2, Pamijahan, Bogor
Sekolah Menengah Kebangsaan Dato' Abdul Rahman Ya'kub
Sejarah Awal
Sekolah Dato' Abdul Rahman Ya'kub, Merlimau Melaka atau ringkasnya SMKDARY, merupakan sekolah aliran Melayu yang paling awal di Merlimau. Sejarahnya bermula pada bulan Januari 1965 dengan bilangan pelajarnya seramai 282 orang dan menumpang sementara di Sekolah Dang Anum yang terletak bersebelahan dengan sekolah ini. SMK Dang Anum pada masa itu merupakan Sekolah Menengah Aliran Inggeris. Mulai tahun 1968, SMK Dato' Abdul Rahman Ya'kub telah mendapat bangunannya sendiri dan keluasan sekolah ini dianggarkan 17 ekar. Pada awalnya, sekolah ini dikenali sebagai Sekolah Menengah Merlimau dan mulai 12 September 1969, sekolah ini ditukarkan namanya kepada Sekolah Dato' Abdul Rahman Ya'kub, sempena nama YB Dato' Patinggi Haji Abdul Rahman Ya'kub, Menteri Pelajaran Malaysia ketika itu. Beliau merupakan tokoh yang merasmikan sekolah ini pada masa tersebut.
Perkembangan Sekolah
Sewaktu mula dibuka dalam tahun 1968, sekolah ini mempunyai 5 blok bangunan yang menempatkan bilik-bilik darjah, makmal sains, bengkel seni perusahaan, satu bangunan asrama, perpustakaan, pejabat dan kantin. Kekurangan bilik darjah dan kemudahan lain pada masa itu menyebabkan sekolah ini terpaksa mengadakan sesi pagi dan sesi petang.
Masalah ini telah diatasi pada tahun 1973, setelah mendapat satu blok bangunan tambahan yang telah didirikan bersama sebuah Dewan Besar. Pada tahun 1981 pula, sebuah dewan yang dikenali sebagai ASPURY telah dibina. Terdapat juga sebuah rumah pengetua didirikan dalam kawasan sekolah ini.
Sekolah Dato' Abdul Rahman Ya'kub merupakan sekolah lelaki dan perempuan sejak ditubuhkan sehinggalah sekarang. Sehingga tahun 1970 sekolah ini hanya menumpang murid-murid aliran sastera sahaja. Bermula pada tahun tersebut, satu kelas Tingkatan Empat Aliran Sains diwujudkan. Pada tahun 1978, sekolah ini telah menerima murid-murid Peralihan dari SRJK (C) dan SRJK (T) dari sekitar Merlimau. Dua kelas peralihan telah diwujudkan bagi menampung kira-kira 75 murid dari sekolah tersebut. Keputusan SPM yang semakin menggalakkan dari tahun ke tahun telah membolehkan sekolah ini mengadakan kelas Tingkatan Enam Sastera buat pertama kalinya pada tahun 1981. Kumpulan pertama seramai 33 orang pelajar Tingkatan Enam Sastera mula belajar dalam sebuah kelas pada bulan Mei. Pada tahun ini bilangannya telah bertambah menjadi 4 kelas.
Selari dengan penambahan bilangan pelajar. jumlah tenaga pengajar di sekolah ini juga turut bertambah dari tahun ke tahun. Sewaktu mula dibuka pada tahun 1968, sekolah ini hanya mempunyai 36 orang guru dan jumlahnya kini semakin meningkat kepada 111 orang. Sementara kakitangan sokongan pula telah meningkat daripada 5 pada tahun 1988 kepada 16 orang pada tahun 2018.
Pada tahun 1979, SMKDARY diberi kepercayaan oleh JPM melalui Unit Pendidikan Islam membuka kelas Aliran Agama (KAA). Sebanyak 2 buah kelas dibuka iaitu Tingkatan 1 Ali dan 1 Aisyah. KAA dibuka sehingga Tingkatan Tiga. Selepas itu pelajar boleh melanjutkan pelajaran dalam tingkatan 4 KAA di sekolah lain. Kini pelajar KAA tersebut boleh melanjutkan pelajaran ke Kelas Tingkatan 4 dan 5 Aliran Agama yang baru dibuka pada tahun 2010 yang dikenali sebagai Kelas Ibnu Sina.
Pada tahun 2001, SMKDARY telah mendapat satu blok bangunan 2 tingkat yang menempatkan dua bilik Makmal Komputer yang selesa memandangkan jumlah pelajar yang ramai. Pada tahun 2004, SMKDARY telah membuka aliran Mata Pelajaran Vokasional (MPV) Seni Reka Tanda untuk pelajar lepasan PMR dan seterusnya membuka aliran MPV Penghawa Dingin dan Udara pula pada tahun 2008. Kedua-dua aliran ini dibawah Bidang Teknik & Vokasional. Pada tahun 2010, SMKDARY telah mendapat blok asrama baharu untuk pelajar perempuan dan rumah guru yang kini sudah siap diduduki.
Menjelang tahun 2018, pelajar-pelajar Tingkatan Enam telah berpindah ke SMK Tun Syed Zahiruddin bersama-sama guru-guru Tingkatan Enam. Maka kini jumlah kelas yang ada adalah sebanyak 52 dengan bilangan pelajar mencecah 961 orang beserta kekuatan guru seramai 111 orang bawah pimpinan pengetua baharu iaitu En. Baharin bin Selamat.
Warna Sekolah
Merah: Semangat menyala/membara/waja mencapai misi kurikulum dan kokurikulum.
Biru: Beretika, bersahsiah dalam jasmani, emosi, rohani. dan intelek.
Kuning: Mendaulatkan peraturan dan disiplin murid. Jusfikasi yang adil.
Simbol Sekolah
Obor: Pendidikan sebagai penyuluh hidup dan membakar semangat untuk mencapai kejayaan.
Gear, Jangka, Tabung Uji: Melambangkan teras bidang ilmu yang menjadi tunggak kecemerlangan insan.
Lagu Sekolah
Marilah kita belajar Marilah mengejar cita
SDARY kitalah tempat belajar sedar
Ayuh kawan maju segera
Jangan malu jangan segan
Membela nusa dan bangsa
Tuntutlah ilmu segera
Penuhkan dada
Mari segera aturkan barisan
Kita maju serentak
Majulah...Majulah...
Tetapkan hala tujumu
Ayuh maju serentak
Pantang Mundur sejejak
Ayuh kawan
Pastikan Berjaya
Misi Sekolah
"Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara"
Visi Sekolah
"Pendidikan Berkualiti Insan Terdidik Negara Sejahtera"
Slogan Sekolah
"SDARY Sehati Sevisi Generasi Sukses"
Etos Sekolah
"Melahirkan  Juara-Juara Sukan dan Tokoh Badan Beruniform"
Mukim 4, Daerah Seberang Perai Tengah
Mukim 4 merupakan pecahan kawasan pentadbiran bagi negeri Pulau Pinang.
Pulau Pinang dibahagikan kepada beberapa buah daerah dan setiap daerah dibahagikan kepada beberapa mukim (subdaerah/subdistrict).
Pentadbiran
Mukim 4 merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Seberang Perai Tengah.
Toteşti
Toteşti merupakan sebuah komun yang terletak di wilayah Hunedoara, Romania.
Kelapa MATAG
Kelapa MATAG (Cocos nucifera 'Matag') merupakan kultivar kelapa yang disyorkan untuk tanaman di Malaysia oleh Jabatan Pertanian Malaysia. Kelapa ialah dari keluarga Arecaceae atau keluarga Palmae merupakan tumbuhan pelbagai guna dari bahagian batang, daun, dan buahnya iaitu sabut, air kelapa, tempurung dan isinya oleh manusia terutama di Asia Tenggara dan Kepulauan Pasifik. Sebut sahaja kelapa maka akan terbayang pokok yang tumbuh menegak tanpa cabang dengan daun yang banyak jejari dan lazimnya ditanam di kawasan tanah persisir pantai.
Kelapa matag adalah nama singkatan bagi kacukan antara varieti kelapa 'Malayan yellow dwarf @ malayan red drawf' dangan kelapa 'Tagnanan' yang dicantumkan menjadi 'MATAG'. Industri tanaman kelapa di Malaysia merupakan satu industri penting dikalangan petani yang menyumbang kepada sosio-ekonomi untuk pembasmian kemisikinan terutamanya pekebun kecil kelapa. Kebanyakan mereka mananam kelapa varieti 'Malayan Tall' yang telah tua dan tidak produktif lagi dengan penghasilan yang sangat rendah. Seramai lebih 80,000 petani dilaporkan terlibat dengan penanaman kelapa pada 2010 dengan keluasan mencapai 110,000 hektar terutama di beberapa kawasan seperti di Johor, Selangor, Perak, Sabah dan Sarawak. Kebanyakan mereka kini telah mula mengubah tanaman kelapa kepada tanaman lain seperti kelapa sawit dan dusun campuran kerana jaminan pendapatan yang lebih elok berbanding kelapa sahaja. Bagaimanapun pengenalan varieti kelapa 'Matag' telah membantu mengekalkan penanaman kelapa di sini kerana permintaan kelapa yang terus meningkat.
Penanaman
Anak benih tulen merupakan asas kepada kejayaan penanaman kelapa 'Matag'. Petani perlu mendapatkan bekalan anak benih 'Matag' daripada pembekal sah yang mampu menyediakan benih tulen yang telah memperolehi status ketulenan dari Jabatan Pertanian sahaja. Walaupun ada nurseri swasta yang mendakwa mempunyai anak benih kelapa matag, ia perlu diawasi kerana peratus kejayaan proses pendebungaan kelapa matag sekitar 45-50% sahaja yang menjadi kelapa matag. Manakala 50% lagi mungkin tidak menjadi kelapa matag tetapi jadi kelapa MRD atau Tagnanan atau lain-lain.
Penyediaan anak benih kelapa matag adalah menggunakan debunga dari pokok varieti 'Tagnanan' (tinggi) dengan pokok varieti 'Malayan Red Drawrf' (MRD) atau 'Malayan Yellow Dwarf' (MYD) yang rendah dan renek. Debunga Tagnanan disembur kepada bunga betina MRD/MYD dan ditutup rapat. Lazimnya selepas setahun baru akan dapat anak benih matag selepas proses menakai (culling) pokok yang bukan jenis matag.
Jarak penanaman kelapa matag adalah mengikut jenis tanah tetapi lazimnya sekitar 8.1 meter x 8.1 meter dengan kadar kepadatan sebanyak 178 pokok sehektar. Pokok kelapa memerlukan 100% cahaya matahari untuk memberikan hasil yang optima. Sediakan lubang penanaman dengan ukuran 0.45m x 0.45m x 0.45m sebelum menanam dan berikan baja organik dan 200 gram baja Fosfat digaul kedalam lubang penanaman. Penanaman kelapa sering diintergrasikan dengan tanaman selingan seperti pisang, nanas, tanaman kontan seperti jagung, sayur-sayuran, keledek, keladi dan sebagainya. Kaedah ini akan memastikan petani mendapat pendapatan lebih cepat sementara menunggu pokok kelapa matag berbuah. Aktiviti penternakan seperti menternak ayam, kambing atau lain-lain yang sesuai juga digalakan dalam program pemulihan kawasan kelapa oleh kerajaan. Program pembajaan kelapa matag diberikan sebanyak 1 kg sepokok dengan NPK 15:15:15 pada tahun pertama dan ditambah kepada 1.5 kg/pokok pada tahun kedua dan seterusnya. Baja NPK 12:12:17:2 diberikan sebanyak 5 kg/pokok/ tahun setelah pokok mula berbuah pada tahun keempat atau tahun kelima. Pengapuran sebanyak 2-3 mt/ha/ tahun disyorkan untuk diberikan terutama dikawasan tanah persisir pantai.
Penyakit dan perosak
Masalah serangan kumbang tanduk (Oryctes rhinocerous) merupakan ancaman peringkat awal penanaman yang perlu dikawal. Kumbang tanduk yang masuk ke dalam anak pokok yang baru ditanam akan memakan umbut dan menyebabkan pokok akan mati jika tidak dikawal. Kawalan dengan cara manual (musnahkan perumah) atau gunakan racun yang sesuai seperti carbofuran. Perosak lain tanaman kelapa seperti kumbang jalur merah (Rynchoporus schach) yang juga serangga merosakkan batang dan pucuk kelapa matag dikawal dengan racun monocrothopos atau metamidophos (5-10 mL/pokok) iaitu cara suntingan batang pokok. Masalah lain ialah seperti serangan ulat beluncas, ulat pengorek daun (Artona catoxantha) dan beberapa perosak lain.
Penuaian
Kelapa Matag lebih cepat mengeluarkan hasil berbanding dengan varieti kelapa 'Malayan Tall' sedia ada iaitu petani boleh mengutip hasil buah kelapa seawal 3-4 tahun selepas penanaman. Berdasarkan laporan penilaian yang dibuat Jabatan Pertanian mendapati seluas lebih 67 hektar kelapa matag ditanam di Perak, Johor dan Selangor pada tahun 2009 dimana melibatkan sebanyak 17,000 pokok dibuat kajian. Kebanyakan petani menanam dengan tanaman selingan seperti pisang, herba, koko, sayur-sayuran malahan ada yang menanam di celah-celah kelapa sawit. Kajian tersebut menyatakan sebanyak 992,120 biji kelapa telah dihasilkan dengan produktiviti pengeluaran hasil kelapa matag sebanyak 9,532 biji/ha/tahun (umur pokok 7 tahun), sebanyak 12,941 biji/hektar/tahun (umur 8 tahun) dan sebanyak 23,757 biji/hektar / tahun (umur pokok 9 tahun). Purata penghasilan bagi ketiga-tiga tahun tersebut adalah sebanyak 14,937 biji/hektar /tahun. Hasil pengeluaran terus meningkat saban tahun dengan penjagaan yang baik.
Potensi
Malaysia masih merupakan pengguna tegar produk kelapa untuk kegunaan harian. Banyak menu makanan harian menggunakan asas produk santan kelapa seperti nasi lemak, masakan kari, kuih muih, masak lemak cili padi, masak lemak putih dan bermacam lagi jenis masakan. Santan segar atau santan siap proses kini terdapat dipasaran dengan harga yang berpatutan. Keperluan produk kelapa di musim perayaan seperti Hari Raya Puasa dan Hari Raya Haji bertambah berlipat kali ganda untuk masak rendang serta lain-lain menu menyebabkan berlaku pengimportan buah kelapa dari negara jiran (terutamanya dari Indonesia) untuk menampung kekurangan ini. Program menambahkan kawasan atau menanam varieti kelapa baru seperti kelapa matag dijangka dapat memenuhi keperluan kelapa untuk rakyat Malaysia pada masa akan datang.
Bayu (kawasan negeri)
Bayu merupakan sebuah bahagian pilihan raya negeri di Kedah, Malaysia yang mempunyai wakil di Dewan Undangan Negeri (DUN) Kedah dengan kod N.30.
Kawasan DUN ini memberi mandat kepada seorang ahli Dewan Undangan Negeri di DUN Kedah mengikut sistem undian terbanyak.
Sekolah Kebangsaan Lupak
Sekolah Kebangsaan Lupak atau nama ringkasnya SK Lupak, merupakan sebuah Sekolah kebangsaan yang terletak di Peti Surat 83,.
Pada 2009, Sekolah Kebangsaan Lupak memiliki 99 pelajar lelaki dan 87 pelajar perempuan, menjadikan jumlah keseluruhan murid seramai 186 orang. Ia mempunyai seramai 23 orang guru.2009
Saint-Exupéry-les-Roches
Saint-Exupéry-les-Roches ialah komun di jabatan Corrèze di tengah Perancis.
Sindumin
Sindumin dahulunya dikenali sebagai "Mengalong" pada tahun 60-an, merupakan salah satu pekan di Sabah, Malaysia. Terletak berhampiran antara sempadan negeri Sabah-Sarawak yakni lebih tepat lagi di Bahagian Pedalaman Sabah sekitar Sungai Mengalong. Ia juga merupakan salah satu pekan yang terletak di Teluk Brunei. Pekan Sindumin didiami oleh Kedayan, Brunei,Lundayeh/Lun Bawang.
Kampung Jong, Grik
Kampung Jong merupakan sebuah kampung yang terletak di daerah Gerik, di Perak, kira-kira 12km dari bandar Gerik. Kampung itu mendapat nama dari cerita orang-orang tua kampung yang bercerita mengatakan sebuah jong (kapal layar) telah pecah di sebuah sungai di kampung itu yang bernama sungai Rui. maka dari situlah nama kampung Jong diperolehi.
Ono Erena
Ono Erena adalah seorang penyanyi idola Jepun. Dia merupakan bekas anggota AKB48.
Nová Dědina (Daerah Kroměříž)
Nová Dědina merupakan sebuah kampung dan kawasan perbandaran yang terletak di daerah Kroměříž, wilayah Zlín, Republik Czech.
The Stig
The Stig ialah seorang watak misteri dalam rancangan TV permotoran British, Top Gear. Watak ini sentiasa menyorokkan identiti sebenarnya dengan sentiasa memakai topi keledar pelumba kereta yang menutup seluruh mukanya. Watak ini dicipta oleh penyampai Jeremy Clarkson dan penerbit rancangan, Andy Wilman. 'Stig' ialah nama timangan untuk pelajar-pelajar baru di Sekolah Repton yang pernah dihadiri oleh mereka berdua. Walaupun hanya terdapat seorang Stig 'utama', namun ada beberapa lagi Stig 'sampingan' yang bergelar "sepupu Stig".
The Stig bertanggungjawab untuk mencatat masa pusingan untuk kereta-kereta yang diuji dalam rancangan, serta membimbing tetamu kehormat dalam segmen "Star in a Reasonably Priced Car". (see 'Role' below) Setakat ini, peranan Stig telah dipegang oleh tiga orang bersilih ganti. Stig yang pertama bermula di episod 1, tetapi dihapuskan dalam episod pertama musim ke-3. Stig kedua muncul dalam episod seterusnya dan berkekalan hingga musim ke-15. Stig ketiga mengambil alih pada Disember 2010.
Pihak BBC sentiasa enggan mengesahkan secara rasmi identiti pelakon watak Stig. Oleh itu, di Internet sentiasa ada yang tertanya-tanya siapakah The Stig sebenarnya. Identit Stig 'Hitam' yang asal, Perry McCarthy, didedahkan oleh akhbar Ahad selepas siri pertama pada Januari 2003. McCarthy mengakui bahawa dirinya ialah 'The Stig' dalam edisi kedua autobiografinya yang diterbitkan selepas siri kedua, dan kini diterima umum, termasuk juga media BBC, sebagai pemeran watak Stig yang sulung. Identiti Stig kedua pula didedahkan dalam autobiografinya sendiri sebagai Ben Collins, seorang pelumba kereta profesional yang pernah menceburi Formula Tiga, Indy Lights, kereta sport, lumba GT dan kereta stok.
Penciptaan dan nama watak
Gagasan watak ini dibuahkan dalam konsep Jeremy Clarkson dan Andy Wilman untuk pembaharuan rancangan Top Gear yang membawa format baru setelah versi asal Top Gear melabuh tirai pada tahun 2001. Pelancaran semula Top Gear ditampilkan dengan penonton di studio, the Stig, balapan lumba, dan aksi lasak. Clarkson diakui oleh Sunday Times sebagai empunya idea asal the Stig. Clarkson dan Wilman mahu mencari seorang pelumba profesional untuk menyertai mereka, tetapi susah untuk mereka mencari seorang pemandu yang pandai berbahasa di hadapan kamera. Clarkson kemudian menanya Wilman apa gunanya pemandu itu boleh bercakap, maka adalah diputuskan bahawa watak The Stig ini sentiasa bisu.
Nama Stig berasal dari masa persekolahan Wilman dan Clarkson di Sekolah Repto, di mana pelajar lelaki yang baru sentiasa dipanggil "Stig". Menurut McCarthy ketika ditemu bual pada tahun 2006, pihak penerbitan mahu pemandu misteri ini dipanggil 'The Gimp', tetapi setelah dibantah oleh McCarthy, maka ditetapkannya nama Stig.
Peranan
The Stig dinyatakan di samping Jeremy Clarkson, Richard Hammond, dan James May sebagai penyampai Top Gear dalam senarai penghargaan di akhir rancangan. Peranan-perana utama The Stig dalam rancangan ini tertumpu pada balapan ujian Top Gear di Dunsfold Aerodrome, Surrey. Dua fungsi utamanya adalah mencatat masa pusingan dengan memandu kereta-kereta sorotan dalam segmen 'Power Laps', dan melatih tetamu selebriti untuk mencatat masa pusingan dalam balapan dalam segmen 'Star in a Reasonably Priced Car'.
Apabila mula-mula diperkenalkan, the Stig dihuraikan sebagai pemandu uji tetap Top Gear kerana para penyampai yang lain sendiri tidak boleh mencatat masa pantas secara konsisten. Misinya dinyatakan hanya untuk "keluar dan pandu laju-laju". Ini dicerminkan oleh Stig asal, Perry McCarthy, dalam temubual pada tahun 2006, yang menyatakan betapa perlunya pemandu lumba sebagai sebahagian barisan penyampai untuk mencatatkan masa pusingan terpantas untuk kereta yang diuji.
Kerahsiaan identiti juga membantu rancangan ini mudah menangani situasi yang mana syarat-syarat insurans menuntut supaya hanya pemandu uji yang digaji oleh pengeluar boleh menjalankan pusingan pecut atas sebab nilai dan/atau kejarangan kereta yang terlibat. Pemandu uji itu boleh memakai kostum Stig dan tiada perlunya untuk menjelaskan bahawa pemandu lain sedang menguji kereta-kereta tertentu.
Stig pertama
thumb|200px Pelumba kereta, Perry McCarthy ialah Stig Hitam yang asli. Dia pernah muncul dalam sejumlah 22 episod rancangan ini.
McCarthy mendapat watak Stig setelah berjumpa dengan Jeremy Clarkson secara kebetulan di parti pelancaran autobiografi McCarthy, Flat Out, Flat Broke: Formula 1 the Hard Way! yang diterbitkan pada 4 Julai 2002. Kemudian, beliau diuji bakat sebagai penyampai biasa, sebelum pihak penerbitan memutuskan bahawa pelumba itu dirahsiakan identitinya. (Namun pada tahun 2008, McCarthy menyebut bahawa Clarkson menyentuh idea pemandu kereta 'rahsia penting' dalam perjumpaan pertama mereka. )
Selepas siri pertama berakhir, tersiarnya satu artikel dalam akhbar The Sunday Mirror 12 Januari 2003 yang menamakan Stig sebagai Perry McCarthy. Laporan itu memetik kenyataan orang dalam bahawa "Hanya sekerat kru yang tahu yang dia sebenarnya Perry". Ketika itu, McCarthy hanya mengulas "Saya tahu siapa Stig tapi saya tak boleh komen lagi." Selepas akhir siri kedua, McCarthy menerbitkan edisi kedua autobiografinya yang mengakui bahawa beliaulah The Stig. Wataknya itu dihapuskan dalam episod pertama siri ketiga yang disiarkan pada 26 Oktober 2003.